钦定古今图书集成/明伦汇编/氏族典/第251卷 > 张光前〈兄光缙〉
## 钦定古今图书集成/明伦汇编/氏族典/第251卷 > 张光前〈兄光缙〉

按《明外史张光前传》：“光前，字尔荷，泽州人。万历三十
八年进士。授蒲圻知县，补安肃，擢吏部验封主事，历
文选员外郎、稽勋郎中，乞假去。天启四年，赵南星为
尚书，起为文选郎中。甫视事，魏忠贤欲逐南星，假廷
推谢应祥事，矫旨切责南星。光前抗疏争之，亦被旨
切责。未几，以推乔允升等代南星，忤忠贤意，削侍郎”
陈于廷及杨涟、左光斗籍。光前又抗疏，遂贬三秩，调
外任。明年，光前兄右布政使光缙治兵遵化，为奄党
门克新所劾，亦削籍。兄弟并以忤奄去，见称于世。崇
祯三年起太常。已，进大理少卿。累疏乞休，及家而卒。